**MS *Costa Concordia*** (ˈkɔsta koŋˈkɔrdja) bola luxusná výletná loď triedy *Concordia* vlastnená a prevádzkovaná spoločnosťou Costa Cruises, ktorá je dcérskou spoločnosťou Carnival Corporation & Plc.

Bola postavená v lodenici Fincantieri v Terste. Názov "concordia" bol vybraný ako vyjadrenie pre "nepretržitú harmóniu, jednotu a mier medzi Európskymi národmi".

Bola prvou loďou triedy *Concordia* a spolu s ďalšími *Costa Serena*, *Costa Pacifica*, *Costa Favolosa*, *Costa Fascinosa* a *Carnival Splendor* bola postavená pre Carnival Cruise Lines. *Costa Concordia* vstúpila do prevádzky v júli 2006 a bola jednou z najväčších lodí postavených v Taliansku s hrubou tonážou 114 500 ton.

Dňa 13. januára 2012 narazila *Costa Concordia* na plytčinu a čiastočne klesla pri západnom pobreží ostrova Isola del Giglio. Z celkového počtu 4200 pasažierov a posádky na palube bolo 32 mŕtvych.

Stavba a opis
-------------

*Costa Concordia* bola postavená talianskou spoločnosťou Fincantieri v jej lodenici Sestri Ponente v roku 2005 a spoločnosťou Costa Cruises bola predaná v roku 2006. Loď má celkovo 17 palúb. Pojme až 3000 cestujúcich, o ktorých sa stará 1100 členov posádky. Na palube sa nachádza 1500 kajút pre pasažierov, z toho 563 izieb a apartmány majú vlastný balkón. Pre pohodlie a zábavu cestujúcich slúži napríklad päť reštaurácií, 13 barov, štyri bazény, kúpele, športoviská, kino, divadlo, kasíno či diskotéka.

Stroskotanie
------------

Stroskotanie lode Costa Concordia dňa 13. januára 2012
Stroskotanie lode Costa Concordia dňa 13. januára 2012
*Bližšie informácie v hlavnom článku: Stroskotanie lode Costa Concordia*
Počas okružnej plavby po západnom Stredomorí dňa 13. januára 2012 okolo 21:45 miestneho času vyšla loď na plytčinu v blízkosti ostrova Isola del Giglio pri západnom pobreží Talianska, čím došlo k poškodeniu jej trupu. Posádka musela byť evakuovaná. Do lode sa otvorom dostala voda, začala sa nakláňať až kým dosadla na dno. Časť trupu a nadstavieb pritom vyčnieva nad hladinu. K 18. januáru bolo nájdených 12 mŕtvych a 20 nezvestných osôb. Neskôr bolo potvrdených 32 obetí.

Referencie
----------

1. 1 2   Italy cruise ship Costa Concordia aground near Giglio. *BBC*, 14. január 2012. Dostupné online [cit. 2012-01-14].
2. ↑   Costa Crociere Orders A New Ship From Fincantieri With An Investment Of Around 450 Million Euros. *Fincantieri*, 19. január 2004. Dostupné online [cit. 2011-09-02].
3. ↑   *Company Profile* [online]. Costa Cruises, 2011, [cit. 2011-09-02]. Dostupné online. Archivované 2011-07-08 z originálu.
4. ↑   *Advanced Masterdata for the Vessel Carnival Concordia* [online]. VesselTracker, 2011, [cit. 2011-09-01]. Dostupné online.
5. ↑   Malta on new liner's itinerary. *The Times of Malta*, 19. september 2005. Dostupné online [cit. 2012-01-15].
6. ↑  "Costa Concordia: Captain Arrested, 41 Missing After Italy Cruise Ship Disaster" *(IBT)*
7. ↑   Italy probes sinking of cruise ship Costa Concordia. *BBC News*, 14. január 2012. Dostupné online [cit. 2012-01-15].
8. ↑   *Costa Concordia* [online]. [Cit. 2012-01-15]. Dostupné online. (Anglicky)
9. ↑   *Objavili dvanástu obeť havárie Costy Concordie* [online]. sme.sk, 21.1.2012, [cit. 2012-01-22]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Costa Concordia**

Externé odkazy
--------------

* Costa Concordia - Costa Cruises
* Posledná registrovaná stopa a rýchlosť na (Google Maps)

Zdroj
-----

*Tento článok je čiastočný alebo úplný preklad článku Costa Concordia na anglickej Wikipédii.*